tr "fa 
ft Û 
Û ft 
ft^ft KOMMISSIONEN FOR DE EUROPÆISKE FÆLLESSKABER 
Bruxelles, den 29.04.1998 
KOM(1998) 225 endelig udg. 
Forslag til 
RåDETS BESLUTNING 
om en EF-gebyrordning inden for fodersektoren 
(forelagt af Kommissionen) 

BEGRUNDELSE 
I dette forslag til beslutning fastsættes i overensstemmelse med direktiv 70/524/EØF om 
tilsætningsstoffer til foderstoffer1 og direktiv 95/69/EF om betingelser og bestemmelser 
for godkendelse og registrering af visse foderstofvirksomheder og mellemhandlere og om 
ændring af direktiv 70/524/EØF, 74/63/EØF, 79/373/EØF og 82/4712, ændret ved 
direktiv ../.../EF (KOM(1998) 216), reglerne for beregning af visse gebyrer i fodersek­
toren. 
Som basisprincip må medlemsstaterne kun opkræve gebyrer, der dækker de reelle om­
kostninger i forbindelse med de leverede ydelser. For at sikre, at dette princip overholdes, 
opregnes i bilaget til beslutningen en udtømmende liste over de omkostninger, der kan 
tages i betragtning ved gebyrberegningen. 
Under drøftelserne om femte ændring af direktiv 70/524/EØF blev der opnået enighed 
om, at medlemsstaterne kun skal opkræve gebyrer i forbindelse med godkendelse af visse 
tilsætningsstoffer. I artikel 1, stk. 1, sammenholdt med bilag A fastsættes derfor, at der 
kun kan opkræves gebyrer for tilsætningsstoffer, der tilhører de grupper, for hvilke 
godkendelsen er knyttet til den person, som er ansvarlig for, at stoffet bringes i om­
sætning. 
På grundlag af den indvundne erfaring vil det være muligt at ændre det indførte system 
med henblik på at mindske de forskelle, der endnu kan bestå mellem medlemsstaternes 
gebyrsatser. 
Dette forslag har ingen financielle konsekvenser for Unionens budget. Kompetencen lig­
ger udelukkende hos Unionen. 
1 EFT L 270 af 14.12.1970, s. 1, senest ændret ved Kommissionens direktiv 98/19/EF (EFT L 96 af 
28.3.1998, s. 39). 
2 EFT L 332 af 30.12.1995, s. 15. 
2 
Forslag til 
RÅDETS BESLUTNING 
om en EF-gebyrordning inden for fodersektoren 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets direktiv 70/524/EØF af 23. november 1970 om tilsætnings­
stoffer til foderstoffer3, særlig artikel 6, stk. 2, 
under henvisning til Rådets direktiv 95/69/EF af 22. december 1995 om betingelser og 
bestemmelser for godkendelse og registrering af visse foderstofvirksomheder og 
mellemhandlere og om ændring af direktiv 70/524/EØF, 74/63/EØF, 79/373/EØF og 
82/471/EØF4, særlig artikel 14, 
under henvisning til forslag fra Kommissionen5, og 
ud fra følgende betragtninger: 
Der bør fastsættes EF-bestemmelser om de gebyrer, der skal opkræves for bestemte tje­
nesteydelser i alle medlemsstaterne; 
der bør kun opkræves gebyr for gennemgang af dokumentation vedrørende bestemte til­
sætningsstoffer; der bør fastsættes en liste med den relevante gruppe tilsætningsstoffer; 
de gebyrer, der skal opkræves, bør kun dække de reelle lønomkostninger, socialudgifter 
og administrative omkostninger for det organ, som præsterer tjenesteydelserne; der bør 
fastsættes en udtømmende liste over de omkostninger, som det er tilladt at tage i betragt­
ning ved gebyrberegningen; 
medlemsstaterne bør have mulighed for at fastsætte faste gebyrer, således at de ikke er 
nødsaget til at dokumentere de reelle omkostninger i hvert enkelt tilfælde; 
medlemsstaterne bør give Kommissionen mulighed for ved at levere de nødvendige op­
lysninger at ændre bilagene, når den finder det hensigtsmæssigt; ændringerne bør fore­
tages efter den procedure, der er fastsat i denne beslutning, for at etablere et nært sam­
arbejde mellem medlemsstaterne og Kommissionen inden for Den Stående Foderstof­
komité -
3 EFT L 270 af 14.12.1970, s. 1, senest ændret ved Kommissionens direktiv 98/19/EF (EFT L 96 af 
28.3.1998, s. 39). 
4 EFT L 332 af 30.12.1995, s. 15. 
5 EFT C 
3 
VEDTAGET FØLGENDE BESLUTNING: 
Artikel 1 
1. Medlemsstaterne sørger for, at der opkræves et gebyr til dækning af de om­
kostninger, som den indberettende medlemsstat har afholdt i henhold til artikel 4 i 
direktiv 70/524/EØF som led i gennemgangen af dokumentation for de tilsæt­
ningsstoffer, som er nævnt i bilag A til nærværende beslutning. 
2. Medlemsstaterne sørger, at der opkræves et gebyr til dækning af omkostningerne i 
forbindelse med godkendelse af visse foderstofvirksomheder og mellemhandlere i 
henhold til artikel 5 i direktiv 95/69/EF. 
3. Ved beregningen af de gebyrer, der er nævnt i stk. 1 og 2, tages kun de omkost­
ninger, der er nævnt i bilag B, i betragtning. 
Artikel 2 
Bilagene kan ændres efter proceduren i artikel 5. 
Artikel 3 
Enhver direkte eller indirekte refusion fra medlemsstaternes side af de i denne beslutning 
omhandlede gebyrer er forbudt. 
En medlemsstats anvendelse af faste beløb ved vurderingen af enkeltsager betragtes dog 
ikke som indirekte refusion. 
Artikel 4 
1. Medlemsstaterne udarbejder rapporter om gennemførelsen af denne beslutning 
med oplysning om: 
beløbet for de gebyrer, der er opkrævet 
gebyrernes fordeling 
beregningsmetoden for gebyrerne. 
Medlemsstaterne sender deres rapport til Kommissionen senest den 1. april 1999. 
2. På grundlag af de rapporter, som er nævnt i stk. 1, forelægger Kommissionen en 
sammenfattende rapport om gennemførelsen af denne beslutning, og eventuelt 
forslag til yderligere harmonisering af gebyrordningerne inden for fodersektoren. 
Artikel 5 
Når der henvises til proceduren i denne artikel,, bistås Kommissionen af Den Stående 
Foderstofkomité, i det følgende benævnt "komitéen". 
Kommissionens repræsentant forelægger komitéen et udkast til de foranstaltninger, der 
skal træffes. Komitéen afgiver en udtalelse om dette udkast inden for en frist, som 
formanden kan fastsætte under hensyntagen til, hvor meget det pågældende spørgsmål 
haster. Den udtaler sig med det flertal, der er fastsat i traktatens artikel 148, stk. 2, for 
vedtagelse af de afgørelser, som Rådet skal træffe på forslag af Kommissionen. Under 
afstemningen i komitéen tildeles de stemmer, der afgives af repræsentanterne for med­
lemsstaterne, den vægt, som er fastlagt i nævnte artikel. Formanden deltager ikke i af­
stemningen. 
Kommissionen vedtager de påtænkte foranstaltninger, når de er i overensstemmelse med 
komitéens udtalelse. 
Er de påtænkte foranstaltninger ikke i overensstemmelse med komitéens udtalelse, eller 
hvis der ikke er afgivet nogen udtalelse, forelægger Kommissionen straks Rådet et for­
slag til de foranstaltninger, der skal træffes. Rådet træffer afgørelse med kvalificeret fler­
tal. 
Har Rådet efter udløbet af en frist på tre måneder regnet fra forslagets forelæggelse for 
Rådet ikke truffet nogen afgørelse, vedtages de foreslåede foranstaltninger af Kommis­
sionen. 
Artikel 6 
Denne beslutning anvendes fra den 1. april 1998. 
Artikel 7 
Denne beslutning er rettet til medlemsstaterne. 
Udfærdiget i Bruxelles, den 
På Rådets vegne 
Formand 
BILAG A 
Dokumentation for tilsætningsstoffer, som skal godkendes, med angivelse af den person, 
som er ansvarlig for at bringe dem i omsætning i henhold til direktiv 70/524/EØF. 
BILAG B 
Udtømmende liste over omkostninger, der kan tages i betragtning ved gebyrberegning i 
henhold til artikel 1, stk. 1 og 2: 
lønninger, herunder eventuelle tillæg, pensionsbidrag og forsikringsbidrag for de 
ansatte 
kontorlokaler, herunder leje, varme, lys og vand, møbler, vedligeholdelse og for­
sikring 
generalomkostninger, herunder kontorudstyr og -artikler, porto, trykning, tele­
kommunikation, efter- og videreuddannelse og abonnement på tidsskrifter 
rejseomkostninger og dertil knyttede omkostninger 
tilknyttede tekniske omkostninger (fx laboratorieomkostninger, prøveudtagning). 

ISSN 0254-1459 
KOM(98) 225 endelig udg. 
DOKUMENTER 
DA 03 15 10 
Katalognummer : CB-CO-98-238-DA-C 
ISBN 92-78-33149-X 
Kontoret for De Europæiske Fællesskabers Officielle Publikationer 
L-2985 Luxembourg 
r